স্বাভাবিক ভাবেই এতে উল্লসিত সাউথ ব্লক। ২০১৭ সালের জুন মাস থেকে এই লক্ষ্যে লড়াইটা শুরু হয়েছিল স্পেনের ভ্যালেন্সিয়ায়। সন্ত্রাসে আর্থিক মদত রুখতে গঠিত ১৯৮টি দেশের ফিনান্সিয়াল অ্যাকশন টাস্ক ফোর্স (এফএটিএফ)-এর বৈঠকে। সেখানে তথ্য এবং পরিসংখ্যান দিয়ে ভারত জানায়, জামাত উদ দাওয়া, জইশ ই মহম্মদের মত জঙ্গি সংগঠনগুলিকে পাকিস্তান কীভাবে বছরের পর বছর আর্থিক সহায়তা করে চলেছে। ওই রিপোর্টটির ভিত্তিতে পাকিস্তানকে কারণ দর্শাতে বলে এফএটিএফ। চলতি বছর প্যারিসে ফের এফএটিএফ-এর সম্মেলন বসে। সেখানেও সম্পূর্ণ কোণঠাসা হয় পাকিস্তান। তার প্রধান কারণ আমেরিকাও ভারতের দেওয়া তথ্যকে সামনে রেখে এ নিয়ে প্রবল চাপ তৈরি করে পাকিস্তানের উপরে।